ก้มยกของหนักแล้วปวดเอว ข้างซ้ายข้างเดียว พอก้มทำอะไรอย่างอื่นก้อปวดตลอดเลยคะ เป็นอะไรมั้ยคะ
สวัสดีค่ะการวินิจฉัยที่เป็นไปได้-ปวดจากกล้ามเนื้อบริเวณเอวอักเสบ สัมพันธ์กับการใช้งาน การก้มลงยกของหนัก-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะหรือกรวยไตอักเสบ อาจมีปัสสาวะเป็นเลือดหรือแสบขัดร่วมด้วยในกรณีนี้นึกถึงเรื่องกล้ามเนื้ออักเสบมากที่สุดการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและเอวควรไปพบแพทย์เมื่อปวดตึงมาก จนขยับได้น้อย ปวดจนรบกวนชีวิตประจำวัน มีกล้ามเนื้อขาอ่อนแรง ปัสสาวะหรืออุจจาระปกติร่วมด้วย